Impel Down

Impel Down on Calm Beltin kohdalla sijaitseva merenalainen vankila, jossa vallitsee epäjärjestys ja epäloogisuus. Vankila on saanut pahan maineensa vankien häikäilemättömästä kiduttamisesta ja tappamisesta sekä läpäisemättömästä vartioinnista, mutta todellisuudessa vankila on täynnä toistaitoisia vartijoita ja mitä epäkäytännöllisimpiä ratkaisuja. On siis ihme, ettei Impel Downista ole paennut vankeja kuin kahdesti koko sen historian aikana.
== Epäammattimainen johto ==
Impel Downin henkilökunta on mitä epäpätevin vastuullisiin tehtäviinsä. Muunmuassa vankilan johtaja, Magellan, syö jatkuvasti myrkkykeittoa ja muita ruokia, jotka saavat hänen mahansa kuralle. Tämän takia hän joutuu jatkuvasti ravaamaan vessassa, joutuen tietenkin siirtämään tärkeitä virkatehtäviään. Tämän lisäksi Impel Downin varajohtaja, Hannyabal, tavoittelee vain johtajan asemaa minkä ehtii. Mitään järkevää hän ei ylennyksen eteen tee, vaan mittailee vankien peniksiä ja ottaa voittajat privaattikäyttöönsä.
Muita sekopäitä ovat muun muassa A. Pina, joka on turhanpäiväinen ja alimittainen tusinahahmo vitsikkäällä nimellä höystettynä. Hän riipii niin vankien kuin vartijoidenkin korvia kamalalla huilunsoitollaan, eikä A. Pinasta ole sen enempää hyötyä. Lisäksi vartijostosta löytyy Sadi-kulta, joka tahtoo jatkuvasti tulla itse vangituksi, antaen siis auliisti kenen tahansa paeta saadakseen nauttia tuskista. Ainoat varteenotettavat taistelijat ovat neljä (nykyään viisi) faunatyypin pirunmarjakäyttäjää, jotka huvikseen mätkivät piikkinuijilla tusinarikollisia päähän, toisinaan tappaen heitä. Kaikki nelostasosta alaspäin kuitenkin voittavat heidät yhdellä iskulla, joten Magellan joutuu keretessään itse hoitamaan karkulaiset päiviltä.
Ainoa joka osasi hommansa oli entinen ylivartija Shiryuu, joka tykkäsi leikellä vähän ihmissaastaa, eli toisin sanoen vankeja. Vaikka tämä ei eronnut yhtään esimerkiksi Minotaurus -nimisen vartijan rutiinista tappaa pikkurikollisia, päätti Magellan jostain syystä lukita voimatasoltaan itsensä veroisen Shiryuun pohjakerrokseen ihan vain siksi, koska Shiryuu tappoi vankeja hiukan nopeammalla tahdilla. Tässä ratkaisussa ei luonnollisesti ollut mitään järkeä, sillä Shiryuu olisi voinut Magellanin vääntäessä ripulia varmistaa, ettei pakenevilla vangeilla olisi ollut mitään mahdollisuutta selvitä hengissä.
== Tasot ==
Impel Downin vankityrmät koostuvat kerroksista, joissa jokaisessa on täysin erilaiset vankeja kiduttavat olosuhteet. Kerrosten on tarkoitus muuttua sitä pahemmaksi ja sietämättömämmäksi mitä alemmas matkaa, mutta tämäkään ei ole toteutunut Impel Downissa niin kuin pitäisi. Sen sijaan kerrokset ovat mitä epäloogisimmassa järjestyksessä, joka on vähintäänkin hämäävää ja väärin tiettyjä vankeja kohtaan.
Vangit sijoitetaan eri kerroksiin joko heidän maineensa tai bountyn perusteella. Mitä syvemmälle Impel Downia mennään, sitä vaarallisemmat rikolliset majoittavat kerroksia.
== Taso yksi - Punahelvetti ==
Impel Downin ensimmäinen sekä ylin kerros, Punahelvetti, on pikkutekijöille tarkoitetuksi kidutuskerrokseksi äärimmäisen tuskallinen. Vankien on paettava tauotta myrkkykäärmeitä ja seipäillä varustettuja vartijoita samalla, kun he tallovat veitsenterävää nurmea ja pujottelevat yhtä terävien kuusipuiden välistä. Sen lisäksi että puut ja nurmi ovat värjäytyneet punaisiksi vankien verestä, ovat ne hyvin epähygieenisiä ja altistavat vangit tehokkaasti kaikenlaisille tartunnoille. Jatkuvasti aukeavien haavojen ja verenhukan kylkiäisenä vangit elävät jatkuvassa kuoleman pelossa, sillä viilto väärään paikkaan tai pelkkä kaatuminenkin voivat johtaa kuolemaan.
Ironisesti punahelvetistä löytyy pakoreitti alempaan kerrokseen, jota kuitenkin väitetään ykköskerrostakin kamalammaksi. Koska ykköskerros on kerrassaan hirveä, ei kukaan uskalla kohdata kakkoskerroksen suurempia tuskia ja kauhuja. Totuus kakkostasosta on kuitenkin täysin päinvastainen, ja tämän totuuden piilottelun vuoksi on Punahelvetti kaikinpuolin epäreilu sijoituskohde vähiten tunnetuille rikollisille.
== Taso kaksi - Petohelvetti ==
Petohelvetissä vangit joutuvat kerroksen nimen mukaisesti selviytymään samalla, kun valtavat pedot jahtaavat heitä. Tämä tosin pitää vain puolet ajasta paikkansa, sillä yleensä vangit nähdään kykkimässä Mr. 3:n tavoin omassa sellissä kaikessa rauhassa. Jo petohelvetti osoittaa Impel Downin kerrosten järjettömyyden, sillä kakkoskerroksen pitäisi olla ykköskerrosta pahempi. Pakoon juokseminen on samanlaista arkea ykköskerroksessakin, mutta heidän on satunnaisen hirviöiltä pakenemisen sijaan kestettävä myös jatkuvaa verenhukkaa sekä kipua. 
Kakkostasoa helpottaa erityisesti se, että vartijoiden sijaan vankeja jahtaavat ainoastaan pedot. Impel Downin henkilökuntaa uhmatessa voisi tulla vakavia seuraamuksia, mutta petoja vastaan saa puolustautua niin paljon kuin lystää. Heillä ei myöskään ole merikivikahleita, joten kaikki pirunmarjavoimaiset voivat käyttää uskomattomia voimiaan sydämensä kyllyydestä. Tähän tosin suurin osa vangeista ei ole kokenut tarvetta, sillä he ovat opetelleet tuntemaan petojen kulkureitit ja reviirit ulkoa, kyeten välttelemään niitä 98% ajasta. Tämä on mahdollistanut vankeja kaivamaan itselleen salaisen taukotilan, jossa he voivat pelata korttia ja tehdä muutakin lystikästä. Taukohuoneen vieressä on lisäksi loistava paikka grillata juuri pyydystettyjen petojen lihaa. 
Petohelvetin vangit ovat perustaneet pienen killan, jonka päätarkoitus on puhdistaa kerros kokonaan pedoista. Toisinaan he kellistävät todella vaarallisiakin hirviöitä käyttämällä umpikujia ja ansoja hyväksi, joka on johtanut ajoittaiseen hirviövajeeseen. Impel Downin henkilökunnalta kestää keskimäärin kolme viikkoa saada uusia hirviöitä, jonka aikana vangit voivat huoletta lekotella. Metsästyskillan lisäksi tason kaksi vangit kohtasivat suuren helpotuksen, kun Magellan teki äärimmäisen ison mokan tehdessään päätöksiä ripulipaskan riivaamana. Hän nimittäin lähetti yhden vitoskerrokseen tarkoitetuista vangeista vahingossa kakkoskerrokseen. Vaikka kyseinen vanki sijoitettiin lopulta vitoskerrokseen, ehti hän lahdata siinä ajassa monia kymmeniä hirviöitä. 
Repiäkseen huumoria ykköskerroksessa kärsivien vankien kustannuksella, ovat he poranneet ykköskerrokseen johtavan reiän, josta ajoittain valuu Punahelvetin vankien verta sekä kyyneliä. 
== Taso kolme - Nälkähelvetti ==
Tasolla kolme vankeja pidetään nälässä ja janossa neljännen tason kuumuuden vaikuttaessa myös kolmannelle tasolle, luoden tuskaisat olosuhteet nähdä ravinnonpuutetta. Vaikka kidutusmuoto onkin raaka, ei se ole siltikään vielä suuri harppaus ensimmäisen tason ylilyönnistä. Toisaalta vankeja ei vaadita liikkumaan selleistään mihinkään, ja pientä kuumuuttakin oppii ajan kanssa sietämään. He voivat siis ihan hyvin loikoilla päivät pitkät henkensä edestä pakenemisen sijaan.
== Taso neljä - Liekkihelvetti ==
Tasolla neljä vallitsee kiduttava kuumuus, ja vankeja kidutetaan kiehuvan kuumalla vedellä ja tulella. Niin sanottu kuumuus on kuitenkin tarpeeksi viileää, että esimerkiksi Mr. 1 jaksaa kanniskella raskaita pylväitä yhdessä muiden vankien kanssa vain hiukan hikoillen. Myös Luffy ja Bon Clay pystyivät juoksemaan tason läpi, valittaen vain hikoilevansa, joka osoittaa kuinka pieni kidutusmuoto liekkihelvetti on ylempiin tasoihin verrattuna. Lisäksi heidän ei tarvitse nähdä nälkää. Ainoaksi kidutusmuodoksi jää siis kiehuvankuumaan veteen pudottaminen, joka sekin tehdään vain niskuroinnin seurauksena.
== Taso viisi - Jäähelvetti ==
Tasolla viisi vallitsee erittäin alhainen lämpötila. Koko kerros on jäässä, ja vangit paleltuvatkin usein, menettäen paleltumien myötä jopa raajojaan. Vaikka tämä kuulostaakin hyvin raa'alta, hypotermiaan kuolemisen sanotaan olevan jopa suhteellisen kivuton verrattuna moneen muuhun tapaan kuolla. Ylemmissä kerroksissa kuolemisprosessi on hyvin tuskallinen, vaikkakin toisinaan lyhyempi. Tästä syystä viimeistään viides Impel Downin taso osoittaa, että kaikista vaarallisimmat vangit pääsevät vähemmällä kuin pikkurikolliset.
== Taso 5.5 - Uumisten valtakunta ==
Se että Impel Downissa sijaitsee salainen kerros kahden viimeisen ja pahamaineisimman kerroksen välillä puhuu omasta puolestaan siitä, kuinka surkeaa ja holtitonta vankilan vartiointi ja hallinta on. Uumisten valtakunnassa biletetään ja homppeloidaan huoletta, samalla kun ylä- (ja toisinaan ala) kerroksissa virtaa veri.
== Taso 6 - Ikihelvetti ==
Impel Downin viimeiselle kerrokselle tuomitaan maailman pahamaineisimmat rikolliset, joiden pelkkä olemassaolokin halutaan pyyhkiä pois historiasta. Luonnollisesti pelkkä vankien maan alle tunkeminen ja hyssyttely eivät poista rikollisia miljoonien ihmisten tietoisuudesta, joten vankien kätkeminen on mitä turhinta. Kaiken tämän lisäksi viimeisen ja pahimman kerroksen vankeja pidetään vain istumassa selleissään (jopa yhteisselleissä), tai kahlitaan seinään, jolloin he saavat jutustella muiden vankien kanssa kaikessa rauhassa. Joskus vartija saattaa käydä lyömässä kuudennen tason vankia, mutta moista höykytystä tapahtuu joka tasolla.
On suoranainen oikeusmurha, että maailman vaarallisimmat rikolliset saavat vain istua löhötä vankilassa sillä aikaa, kun muut ylempien kerroksien vangit kärsivät jatkuvasti paljon epäinhimillisemmissä olosuhteissa. Osa kuudennen tason vangeista saavat jopa (mm. Acen ja Jinbein tapauksessa) pitää omat vaatteensa päällä, toisin kuin muissa kerroksissa, jossa vangeilla on tyypilliset raidalliset vangin vaatteet.
== Taso 7 - Luksushelvetti ==
Taso 7 on vastikään rakennettu, yksinomaan Donquixote Doflamingon käyttöön varattu kerros, jossa juuri asemansa menettänyttä kaapparilordia hemmotellaan piloille. Kerros mukailee täysin Doflamingon omia fetissejä. Esimerkiksi kerroksesta löytyy monta paikkaa, joista tiirailla vartijoita alaspäin. Hänelle on varattu myös kokouspöytä kattauksineen, jonka päälle hän voi röyhkeästi istahtaa. Doffi saa kaataa kattauksia sydämensä kyllyydestä, sillä kattaus uusitaan kahdesti päivässä. 
Doflamingon ei tarvitse pukea ylleen kamalia, raidakkaita vanginvaatteita, vaan hän voi käyttää mielin määrin flamingoröyhelöpukuja sekä aurinkolaseja. Doflamingon ei myöskään tarvitse pelätä hänen silmiensä paljastuvan kenellekään, sillä aurinkolasien lisäksi huoneen saa täysin pimeäksi, jolloin hän voi olla turvallisin mielin ilman laseja.
Koska Doflamingo on vankina Impel Downissa, ei hänelle kuitenkaan sallita ylettömästi ylellisyyksiä. Viihdykkeeksi Doffille tarjotaan lähinnä päivittäisiä sanomalehtiä, jotta hän voi hykerrellä itsekseen maailman menolle ja meiningille. Toisinaan hänen selliinsä tuodaan pari vankia naureskelemaan Pican äänelle, jolloin Doflamingo pääsee saarnaamaan siitä, kuinka hänen perheelleen ei kenenkään sovi nauraa, tappaen vangit siinä sivussa.
== Lomalle Impel Downiin ==
Jotkut suurimmista kivun ystävistä tahtovat itsekin tulla sijoitetuksi Impel Downiin. Päivittäiset ruoskinnat, pistelyt ja muut kidutusmuodot ovat heille jokapäiväisiä märkiä unia. Kyseiset fanaatikot saavat toiveensa toteutettua tekemällä törkeitä rikoksia. Tasot 1 ja 2 ovat hävyttömän helposti saavutettavissa parilla pikku rötöksellä tai murhalla, kun taas siitä ylöspäin on laskettava jo tarkasti bounteja. Valitettavasti niihin pyrkijöillä on oltava onni myötä, jotta heidät sijoitettaisiin epämääräisen bountyasteikon perusteella juuri oikealle tasolle. Toisaalta alemmat helvetit ovat niin paljon lässympiä, että monet jättävät laskelmoinnit sikseen ja pyrkivät suoraan taso 1:lle.Category:Paikat
Category:Impel Down
Category:Rakennukset
Category:Maailmanhallitus